### Beslutninger

Udvalget godkendte de fokusområder, der er beskrevet i bilag 1 med følgende bemærkninger:

Når udvalget drøfter et af fokusområder, er der et ønske om, at udvalget bliver præsenteret for de handlemuligheder, der er. Forvaltningen kender efterhånden udvalget og ved, hvilke områder og handlinger udvalget ønsker at beskæftige sig med. Derfor bør handlingerne præsenteres som det første, når der er drøftelser i udvalget. Udvalget fremhævede drøftelsen omkring grønne og blå parker som et godt eksempel på, hvordan udvalget fik præsenteret de forskellige handlemuligheder.

Udvalget forslog, at nogle af drøftelser foregår andre steder end omkring bordet i mødelokalet - for eksempel på besøg på lokationer, der er relevant for den konkrete drøftelse.

I nogle drøftelser kan forvaltningen vurdere, om det er relevant at invitere eksterne deltagere ind til udvalgsmødet.